**“УЕБ МЕДИЯ ГРУП” АД**

**Пояснителни бележки, съгласно чл. 100о1, ал.4 ЗППЦК и чл. 33а1, от НАРЕДБА № 2 на КФН от 17.09.2003 г. за периода 01.01.2024г. – 31.12.2024 г.**

**1. Важни събития за „УЕБ МЕДИЯ ГРУП”АД, настъпили през периода 01.01.2024 г. – 31.12.2024г.**

От началото на годината до края на четвърто тримесечие на 2024 г., сключените договори с клиенти възлизат на 1 668 хил. лв. спрямо 1 784 хил. лв. в края на четвъртото тримесечие на 2023г.

През отчетния период бяха представени в КФН, БФБ и на обществеността уведомление за финансовото състояние за 4-то тримесечие 2023 г. и уведомление на консолидирана основа за 4-то тримесечие 2023 г, съгласно изискванията на чл.100о от ЗППЦК/ДВ,бр.42 от 2016 г./; годишният индивидуален финансов отчет за 2023 г. заверен от регистриран одитор, годишният консолидиран финансов отчет за 2023 г. заверен от регистриран одитор;

През отчетния период бяха представени в КФН, БФБ и на обществеността съкратен отчет за финансовото състояние за шестмесечието на 2024 г. и съкратен отчет за финансовото състояние за шестмесечието на 2024г. на консолидирана основа, съгласно изискванията на чл.100о от ЗППЦК/ДВ,бр.42 от 2016 г./;

През отчетния период бяха представени в КФН, БФБ и на обществеността уведомление за финансовото състояние за 3-то тримесечие 2023 г. и уведомление на консолидирана основа за 3-то тримесечие 2023 г, съгласно изискванията на чл.100о от ЗППЦК/ДВ,бр.42 от 2016 г./.

През 2-ро тримесечие на 2024 г., съгласно условията по облигационния заем, „УЕБ МЕДИЯ ГРУП“ АД е изплатило главници и лихви на облигационерите в размер на 1 240 хил. лева.

През 4-то тримесечие на 2024 г., съгласно условията по облигационния заем, „УЕБ МЕДИЯ ГРУП“ АД е изплатило главници и лихви на облигационерите в размер на 1 210 хил. лева.

Във връзка с постановено от Софийски градски съд Решение от 20.11.2020 г., Дружеството следва да прехвърли собствеността върху акции, придобити през 2018 г., на обща стойност 7 616 хил. лв. Дружеството има право да получи обратно платените от него парични средства на дружествата продавачи по първоначалните сделки от 2018 г., а те да възстановят сумите, платени от дружеството за придобиване на съответните финансови активи. На база постановлението Дружеството е признало в отчета за финансовото състояние Вземания от сделки с финансови активи. През 2024 г. Дружеството е получило всички суми от дружествата продавачи и няма отразени суми в отчета за финансовото състояние като вземания от сделки с финансови активи.

**2. Важни събития за „УЕБ МЕДИЯ ГРУП” АД, относно лицата и начина на представителство на дружеството, настъпили през периода 01.01.2024 - 31.12.2024.**

С вписване на 05.07.2024 год., в Търговския регистър към Агенцията по вписванията са отразени следните промени по партидата на „УЕБ МЕДИЯ ГРУП”АД:

- заличени са Марин Иванов Стоев и Георги Бойков Тодоров като членове на Съвета на директорите;

- като нови членове на Съвета на директорите са вписани Ромил Светозаров Златанов и Михаил Петров Методиев;

- с пет години е удължен мандатът на Съвета на директорите до 27.06.2029 г.

Към 31.12.2024 г., Дружеството се представлява от Здравко Атанасов Стоев - изпълнителен член на Съвета на директорите.

**3. Влияние на важните събития за „УЕБ МЕДИЯ ГРУП” АД, настъпили през периода 01.01.2024г. - 31.12.2024 г. върху резултатите във финансовия отчет**

Към края на отчетния период собственият капитал на Дружеството е в размер на 3 914 хил. лв. или спад от 5.30 % спрямо съпоставимия период на 2023г.

Към 31.12.2024 г. Дружеството отчита приходи от основната дейност в размер на  
1 668 хил. лв. спрямо 1 784 хил. към края на четвърто тримесечие на 2024г., което е спад на приходите от 0.06 % спрямо съответния период на предходната година. Разходите за основната дейност на Дружеството за този период са в размер на 1 712 хил. лв., спрямо 2 202 хил. лв. за четвърто тримесечие на 2023г., което е намаление на разходите за основна дейност с 0.22 % за съответния период.

Дружеството отчита загуба за периода в размер на 36 хил. лв., спрямо 667 хил. лв. към края на четвърто тримесечие на 2023г., което с 94.60 % намаление на загубата спрямо съответния период на предходната година.

С вписване в Търговския регистър към Агенцията по вписванията на 09.07.2024г. УЕБ МЕДИЯ ГРУП АД е придобило 100% от капитала на Уолфстоун Студио ЕООД.

С вписване в Търговския регистър към Агенцията по вписванията на 01.08.2024г., Дружеството „Уолфстоун Студио” ЕООД е променило наименованието на “Фалкънуинг студио” ЕООД.

**4. Описание на основните рискове и несигурности, пред които е изправено „УЕБ МЕДИЯ ГРУП” АД**

Управлението на рисковете е неразделна част от политиката по управление на дружеството, тъй като е свързано с доверието на инвеститорите.

Инвестирането в ценни книжа, както и всяка стопанска дейност крие рискове.

В този смисъл, инвестициите на акционерите в дружеството могат да бъдат засегнати от различни видове рискове на пазарната среда, които влияят върху дейността на „УЕБ МЕДИЯ ГРУП” АД

Рискът може да се дефинира като несигурността дадена прогноза да съвпадне с действителността под влиянието на различни фактори, което да доведе до по-ниска доходност.

Рисковете, на които е изложено „УЕБ МЕДИЯ ГРУП“ АД са обособени в зависимост от пораждащите ги фактори и възможностите за управлението им.

***Систематични или “Общи” рискове***

Систематичните рискове са тези, които действат извън дружеството и оказват ключово влияние върху дейността и състоянието му. Те са свързани със състоянието на макроикономическата среда, политическата стабилност и процеси, регионалното развитие и др. Дружеството не би могло да влияе върху тях, но може да ги отчете и да се съобразява с тях.

*Политически риск*

Политическият риск отразява влиянието на политическите процеси в страната върху стопанския и инвестиционния климат и в частност върху възвращаемостта на инвестициите. През последните две години политическите процеси в страната създават турбулентна икономическа среда и липса на предвидимост.

*Макроикономически риск*

Макроикономическият риск се характеризира чрез основните макроикономически индикатори: брутен вътрешен продукт, валутни курсове, лихвени равнища, инфлация, бюджетен дефицит, безработица и др. От изброените индикатори, лихвените равнища, инфлацията и безработицата влияят пряко върху възвращаемостта на инвестициите на “УЕБ МЕДИЯ ГРУП”АД. Към 31.12.2024 , по данни на НСИ e отчетена инфлация от 2,2 % спрямо декември 2024 г., а в сферата на услугите инфлация от 4.5 %. Данните показват забавяне темпа на инфлацията спрямо развитието на инфлационните индекси за 2023. Цените на услугите на Дружеството изостават спрямо общото ниво на инфлация, което води до намаляване обема на приходите и увеличаване размера на разходите.

Безработицата към 31.12.2024г. е запазила нивото си от предходното тримесечие, което не оказва съществено влияние върху търсенето на услугите на Дружеството. Лихвените равнища през четвърто тримесечие на 2024 отчетоха тенденция на леко покачване спрямо предходното тримесечие на 2024г. Взети заедно тези фактори оказват пряко влияние върху резултатите на Дружеството.

***Несистематични рискове***

Несистематичните рискове са фирмени рискове, върху които “УЕБ МЕДИЯ ГРУП”АД има пряк контрол. В зависимост от пораждащите ги фактори, несистематичните рискове се разделят на секторен (отраслов) риск, касаещ несигурността в развитието на отрасъла като цяло и общофирмен риск, който обединява бизнес риска и финансовия риск.

Секторният риск се поражда от влиянието на технологичните промени в отрасъла, поведението на мениджмънта, конкуренцията на външни и вътрешни доставчици на медийни продукти в българското интернет - пространство. Пазарният сегмент, обхванат от “УЕБ МЕДИЯ ГРУП”АД има допирни точки с рекламния пазар на конвенционалните медии и няма специфични рискови характеристики. Дейността на дружеството е концентрирана в областта на създаване и менажиране на уеб медии, интернет съдържание, платформи за услуги, реклама. Предлаганите продукти и услуги са пряко свързани с макроикономическата среда, т.е при подобряване на икономическата среда тези продукти и услуги ще бъдат с непрекъснато нарастващ темп на потребление.

Бизнес рискът е свързан със специфичната дейност на дружеството и отразява несигурността от получаване на приходи и формиране на положителен финансов резултат. Особено сложно е предвиждането на движението на цените на услугите и броя на клиентите в условията на икономическа стагнация.

Управлението на бизнес риска по посока на неговото минимизиране за “УЕБ МЕДИЯ ГРУП”АД продължава в следните основни направления:

* Диверсификация на информационните канали и услуги, които предлага на аудиторията и в които рекламодателите могат да рекламират;
* Бързо реагиране и адаптиране на предлаганите от дружеството услуги съобразно променящите се технологии и желания на интернет потребителите;
* Непрекъснато подобряване на софтуера и хардуера в съответствие със световните уеб стандарти за съвременни сайтове.

Финансовият риск показва допълнителна несигурност на кредиторите за получаване на техните вземания в случаи, когато дружеството използва привлечени или заемни средства.

Като основни измерители на финансовия риск се използват показателите за финансова автономност и коефициент на задлъжнялост.

Високото равнище на коефициента за финансова автономност, респективно ниското равнище на коефициента за финансова задлъжнялост, са един вид гаранция за инвеститорите за възможността на дружеството да плаща регулярно, своите дългосрочни задължения.

Ликвидните рискове са свързани с възможността дружеството да не погаси в договорения размер или срок свои финансови задължения.

Дейността по планиране на капиталовите ресурси и източниците на финансиране е основен приоритет в управлението на дружеството.

Конкуренцията в бранша може да доведе до намаляване обема или цените на услугите, а от там и до по-малки приходи и доходност.

**5. Сделки със свързани и/или заинтересовани лица**

През периода 01.01.2024г.-31.12.2024г. сделките със свързани лица и/или заинтересовани лица са както следва.

Дружеството има предоставен търговски заем на дъщерно дружество в размер на 443 хил. лв. Дружеството е начислило очаквани кредитни загуби за вземането в съответствие с МСФО 9 в размер на 79 хил. лв. Към 31.12.2024 г. вземането възлиза на 493 хил. лв., вкл. начислена лихва със срок на погасяване 15.04.2025 г. при годишна лихва 6%. Начислената лихва за отчетния период по това вземане възлиза на 27 хил. лв.

“УЕБ МЕДИЯ ГРУП“ АД е предоставило търговски заем на дружеството Фалкънуинг студио ЕООД в размер на 50 хил. лв. Към 31.12.2024 г. вземането възлиза на 52 хил. лв., вкл. начислена лихва със срок на погасяване 31.12.2025 г. при годишна лихва 4.5%. Начислената лихва за отчетния период по това вземане възлиза на 2 хил. лв.

Дружеството е предоставило търговски заем на дъщерно дружество в размер на 190 хил. лв. Към 31.12.2024 г. вземането възлиза на 200 хил. лв., вкл. начислена лихва със срок на погасяване 10.11.2025 г. при годишна лихва 4.5%. Начислената лихва за отчетния период по това вземане възлиза на 10 хил. лв.

През отчетния период Дружеството е предоставило търговски заем на дъщерно дружество в размер на 90 хил. лв. Към 31.12.2024 г. вземането възлиза на 91 хил. лв., вкл. начислена лихва със срок на погасяване 31.12.2026 г. при годишна лихва 4.5%. Начислената лихва за отчетния период по това вземане възлиза на 1 хил. лв.

През отчетния период Дружеството е предоставило търговски заем на дъщерно дружество в размер на 751 хил. лв. Дружеството е начислило очаквани кредитни загуби за на вземането в размер на 179 хил. лв. Към 31.12.2024 г. вземането възлиза на 575 хил. лв., вкл. начислена лихва със срок на погасяване 31.12.2027 г. при годишна лихва 5. %. Начислената лихва за отчетния период по това вземане възлиза на 4 хил. лв.

Дружеството е предоставило търговски заем на мажоритарният собственик НЮ УЕБ МАРКЕТ ЕАД в размер на 12 хил. лв. Към 31.12.2024 г. вземането възлиза на 12 хил. лв., вкл. начислена лихва със срок на погасяване 01.09.2025 г. при годишна лихва 4.5%.

**6.Информация за нововъзникнали съществени вземания и/или задължения от началото на годината до края на четвърто тримесечие на 2024г.**

Дружеството няма нововъзникнали съществени вземания и задължения през настоящия отчетен период, които биха се отразили негативно върху финансовото му състояние. Всички вземания и задължения възникнали през периода 01.01. - 31.12.2024 г. са краткосрочни и са свързани с текущата дейност на дружеството.

Изпълнителен член на СД: **/Здравко Стоев /**